
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12P/10/2024 3824200568 27. 05. 2024 JUDr. Róbert Matulák ECLI:SK:OSPD:2024:3824200568.4
ROZSUDOK V MENE SLOVENSKEJ REPUBLIKY Okresný súd Prievidza sudcom JUDr. Róbertom Matulákom v právnej veci navrhovateľa: A. B., nar. XX.X.XXXX, bytom C. D. D., E. XXX, proti manželke, ktorá návrh nepodala: F. B., nar. X.XX.XXXX, bytom C. D. D., E. XXX, zastúpená JUDr. Janou Bezákovou, advokátkou so sídlom v Prievidzi, Bakalárska 6, o rozvod manželstva a úpravu práv a povinností rodičov k maloletým deťom: C. B., nar. XX.X.XXXX a C. B., nar. XX.X.XXXX, v konaní zastúpené kolíznym opatrovníkom: Úrad práce sociálnych vecí a rodiny Prievidza, takto rozhodol: I. Manželstvo A. B., narodeného XX.X.XXXX a F. B., F. F., narodenej X.XX.XXXX, uzatvorené dňa XX.X.XXXX v Diviakoch nad Nitricou, zapísané v knihe manželstiev matričného úradu Diviaky nad Nitricou, vo zväzku X, ročník XXXX, strana XXX, pod poradovým číslom X, r o z v á dz a. II. Schvaľuje uzavretú rodičovskú dohodu v tomto znení: Maloleté deti, C. B., nar. XX.X.XXXX a C. B., nar. XX.X.XXXX, sa zverujú do osobnej starostlivosti matky, F. B., nar. X.XX.XXXX. Obaja rodičia maloletých detí sú oprávnení aj povinní maloleté deti zastupovať a spravovať ich majetok v bežných veciach. Otec, A. B., nar. XX.X.XXXX, sa zaväzuje počnúc dňom právoplatnosti rozsudku o rozvode manželstva platiť na výživu maloletého C. mesačne sumu 150 eur a na výživu maloletej C. mesačne sumu 150 eur, k rukám matky, mesačne vždy vopred, najneskôr do 15. dňa príslušného kalendárneho mesiaca, za ktorý sa výživné poskytuje. Podľa dohody rodičov otec je oprávnený s maloletými deťmi, C. a C., sa stretávať každý párny týždeň v kalendárnom roku od piatku 17,00 hod. do nedele 17,00 hod., s tým, že maloleté deti si v mieste ich bydliska v určenom čase prevezme a na tom istom mieste maloleté deti matke odovzdá. III. Matka je povinná maloleté deti na styk s otcom riadne a včas pripraviť a styk s maloletými deťmi otcovi umožniť. IV. Žiaden z účastníkov nemá nárok na náhradu trov konania. odôvodnenie: Toto rozhodnutie podľa § 221 písm. a/ Civilného sporového poriadku v spojení s ust. § 2 ods. 1 Civilného mimosporového poriadku odôvodnenie neobsahuje.
Poučenie: Proti tomuto rozhodnutiu nie je možné podať odvolanie, pretože účastníci sa po vyhlásení rozhodnutia tohto práva výslovne vzdali, čo potvrdili svojimi podpismi v zápisnici o pojednávaní. Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku. Manžel, ktorý prijal priezvisko druhého manžela, môže do 3 mesiacov od právoplatnosti rozsudku o rozvode manželstva príslušnej matrike oznámiť, že opätovne prijíma späť svoje predošlé priezvisko.

